वसूली में निगम को लाखों का नुकसान एसईसीएल से नहीं मिल रही है मदद
नगर पालिक निगम चिरमिरी का राजस्व वसूली वित्तीय वर्ष में अपने लक्ष्य से 225.12 लाख रुपए पीछे है। जबकि वित्तीय वर्ष 2016-17 में निगम का राजस्व वसूली करने का टारर्गेट 379.78 लाख रुपए है।
आयुक्त बीएल सुरक्षित ने सभी राजस्व अधिकारी कर्मचारियों को वसूली के लिए कड़ाई से पालन भी कराया गया। बावजूद इसके निगम अभी भी राजस्व वसूली में लाखों के नुकसान में है। इसकी वजह से निगम अधिकारी एसईसीएल द्वारा सहयोग नहीं देना बता रहे हंै।
28 फरवरी तक निगम द्वारा 154.660 लाख की वसूली ही की गई है, वहीं सालों से चली आ रही बकाया राशि 1676.960 लाख के विरुद्ध 67.461 लाख की वसूली वित्तीय वर्ष में की गई।
इसके बावजूद भी निगम लाखों के राजस्व नुकसान में है। निगम अधिकारियों का कहना है कि निगम संस्था को सुचारू रूप से चलाए मान रखने के लिए आर्थिक संकट का सामना करना पड़ रहा है, जिसका कारण एसईसीएल का सहयोग नहीं देना है।
लोक सुराज में भी दिया गया है आवेदन
इस संबंध में एसईसीएल इंजीनियर को मौखिक शिकायत दी गई थी, पर ध्यान नहीं दिया गया। काॅलोनियों के सामने कवर युक्त नाली निर्माण करने के लिए लोक सुराज में आवेदन दिया गया। आवेदन स्वीकार होते ही इन काॅलोनी के सामने कवर युक्त नाली निर्माण कराया जाएगा। -सत्यरेड्डी, पार्षद, वार्ड क्रमांक 1
ढ़ाई करोड़ की वसूली अभी भी बाकी
आम नागरिकों व व्यापारियों से संपत्तिकर के रूप में 1.50 करोड रुपए व समेकित कर, जलकर के रूप में लगभग 1 करोड़ रुपए की वसूली निगम द्वारा की जानी है। निगम के दस्तावेजों में ऐसे भी करों का भुगतान लेना है, जो या तो अपने मकानों को बेंचकर चले गए या उनके मकान जमीदोज हो गए हैं। इसके कारण निगम के दस्तावेजों में जमीनी हकीकत से ज्यादा कर दिखाई दे रहे हैं।
चरचा कॉलरी। एसईसीएल कॉलोनी के घरों के सामने खुली नाली होने से लोगों में दुर्घटना का डर बना रहता है।
बारिश में घरों के अंदर पानी घुस जाता है
चरचा काॅलरी| एसईसीएल कर्मचारियों के आवासों के सामने गड्ढ़ा होने से लोगों में हमेशा दुर्घटना का डर बना रहता है। नगर पालिका शिवपुर-चरचा के वार्ड क्रमांक 15 का अधिकांश हिस्सा एसईसीएल का है, जहां काॅलरी कर्मचारियों का आवास बना हुआ है। करीब छह माह पहले ही पूर्वी नेपालगेट स्थित काॅलोनियों की सड़कों का डामरीकरण हुआ था। काॅलोनियों के मकान सड़क से नीचे हो गए। इनमें नाली पानी घरों के अंदर घुस जाता है। इसके साथ ही काॅलोनी के मकानों के सामने खुली नाली के गड्ढ़े होने पर लोगों को घर से दो पहिया वाहन बाहर व अंदर करते समय दिक्कतें होती हैं।
निगम के अधिकािरयों ने कहा- एसईसीएल सहयोग ही नहीं कर रहा है
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva